FRA  NÆR  OG  FJERN 

November  1985 


Nyt  tempel  i  Sydafrika 
er  Afrikas  skønneste  juvel 


I  Nordafrika  står  der  pyramider 
som  har  stået  der  i  århundreder.  I 
Sydafrika  står  der  nu  et  tempel.  I  dette 
tempel  vil  familier  blive  beseglet  til  hi- 
nanden, og  de  vil  stadig  være  beseglet 
til  hinanden  når  pyramiderne  i  Nord- 
afrika ikke  er  andet  end  fygende  sand. 

Templet  i  Johannesburg,  i  Sydafrika 
er  den  nyeste  og  skønneste  juvel  i  det 
land,  der  er  kendt  for  dets  diamanter 
og  guldminer.  Det  blev  indviet  d.  24.- 
25.  august  i  år. 

Johannesburg  er  en  travl  by  med 
henved  1  1/2  million  indbyggere  i 
Transvaal  området.  Guldet  var  be- 
gyndelsen til  byen,  og  den  voksede 
med  de  forskellige  guldminefund. 
Omkring  3  km  nord  for  byens  cen- 
trum står  det  første  tempel  på  det  af- 
rikanske kontinent  -  et  helligt  sted, 
bygget  ved  hjælp  af  tro. 

Der  er  nu  et  tempel  på  alle  konti- 
nenter i  verden,  på  nær  i  sydpolar- 
kredsen. Templet  i  Johannesburg, 
som  er  det  36.  fungerende  tempel,  er 
det  tempel  der  ligger  længst  væk  fra 
kirkens  hovedsæde. 

Omkring  3.500  medlemmer,  eller  ca. 
1/4  af  Sydafrikas  12.000  medlemmer 
var  til  stede  ved  de  4  indvielsessessio- 
ner.  Medlemmerne  kom  fra  alle  kan- 


De  generalautoriteter  der  deltog  i  indvielsen  af  templet.  Fra  venstre:  Russel 
C.  Taylor,  Joseph  B.  Wirthlin,  Gordon  B.  Hinckley,  NealA.  Maxwell,  Robert 
L.  Backman  og  J.  Richard  Clarke. 

ter  af  Sydafrika  og  de  omkringliggen- 
de nationer,  Zimbabwe,  Lesotho, 
Swaziland  og  Botswana.  Templet  i 
Johannesburg  betjener  også  med- 
lemmer i  Ghana  Accra  og  Nigeria  La- 
go  missionerne. 

Forsamlingen  på  tempelpladsen  bar 
ikke  præg  af  de  uroligheder  og  stri- 
digheder der  foregik  i  andre  dele  af 
landet.  Hvide,  sorte,  farvede  (som 
Sydafrikaneren  kalder  dem  der  er  af 
blandet  race)  og  indere  stod  i  samme 
kø,  og  alle  etniske  grænser  og  sprog- 
barrierer blev  overskredet,  og  i  tem- 
plet sad  de  side  om  side. 

Præsident  Gordon  B.  Hinckley  så 
ud  over  den  blandede  forsamling  og 


sagde:  "I  er  forskellige,  men  når  I  sid- 
der i  Herrens  hus,  er  I  alle  ens!"  Under 
den  2.  session  sagde  præsident  Hinc- 
kley: "Aviser  og  fjernsyn  over  hele 
verden  præsenterer  et  dramatisk  bille- 
de af  Sydafrikas  flammer.  Men  jeg  er 
sikker  på,  at  alt  vil  vende  sig  til  jeres 
velsignelse.  Måske  bliver  tingene  værre 
før  de  bliver  bedre,  men  jeg  er  ikke  i 
tvivl  om,  at  de  vil  blive  bedre." 

Han  sagde  også,  at  templet,  som  er 
et  vidnesbyrd  om  Sydafrikas  med- 
lemmers tro,  vil  "komme  til  at  betyde 
noget  for  nationen,  og  at  Gud,  på 
grund  af  dets  tilstedeværelse,  vil  våge 
over  dette  land,  idet  'han  blunder  og 
sover  ikke,  han,  som  bevarer  Israel'  " 


(Salme  121:4). 

Af  de  andre  talere,  kan  bl.a.  nævnes 
ældste  Neal  A.  Maxwell  fra  De  tolvs 
Råd,  Ældste  Joseph  B.  Wirthlin,  der 
er  områdepræsident  for  Europa,  og 
også  præsiderer  over  Afrika,  ældste 
Russel  C.  Taylor,  der  er  rådgiver  til 
ældste  Wirthlin,  ældste  Robert  L. 
Backman  fra  De  halvfjers'  første  Kvo- 
rum,  og  som  for  tiden  tjener  som  mis- 
sionspræst  i  South  Africa  Cape  Town 
Mission. 

Den  nye  tempelpræsident  er  broder 
Harian  W.  Clark,  der  i  1935-37  tjente 
som  missionær  i  Sydafrika,  og  i  1970- 
73  tjente  som  missionspræsident  der. 


Indvielsesbønnen  for  templet 
i  Sydafrika 


Almægtige  og  evige  himmelske  Fader, 
som  vi  elsker  og  tilbeder,  på  denne 
indvielsesdag  kommer  vi  til  dig,  i  din 
Søns  Jesu  Kristi  navn. 

Vi  er  forsamlede  i  dette  hellige  hus, 
som  vi  skænker  dig.  Det  er  blevet 
bygget  gennem  dine  trofaste  sønner  og 
døtres  ofre.  De  har  givet  rundhåndet 
af  deres  midler  for  at  bygge  det  til  dig, 
som  et  udtryk  for  deres  kærlighed  til 
dig,  og  for  deres  tro  på  de  evige  ordi- 
nanser  som  du  har  åbenbaret  til  dine 
børns  frelse  og  velsignelse.  Vi  beder 
dig  anerkende  vort  offer,  og  ære  dette 
hus  med  din  hellige  nærhed.  Lad  din 
Ånd  stedse  dvæle  her,  og  røre  hjertet 
på  dem  der  kommer  her. 

Elskede  Fader,  vore  hjerter  er  fyldt 
med  taknemlighed  på  denne  historiske 
dag  i  dit  værks  historie  i  denne  nation. 
Vore  tanker  går  til  de  første  missionæ- 
rer der  ankom  til  Cape  Town  i  1853, 
og  til  alle  dem  der  har  arbejdet  her  i  de 
mange  år  der  fulgte.  Vi  takker  dig  for 
deres  tro  og  hengivenhed,  og  for  deres 
tillid  til  dig,  i  deres  arbejde.  Vi  takker 
dig  for  alle  der  har  modtaget  deres 
vidnesbyrd  om  dig  og  din  Søn,  og  der- 
es vidnesbyrd  om  gengivelsen  af  dit 
værk  og  dit  præstedømme  i  denne  ti- 
dernes fylde  blev  gengivet  gennem  din 
tjener  Joseph  Smith. 

Vi  takker  dig  for  din  kirkes  styrke 
og  position  over  hele  jorden,  og  for  at 
den  vokser  sig  stadig  stærkere.  Vi  be- 
der dig  om  at  fjerne  alle  forhindringer 
foran  dem  der  er  blevet  udsendt  for  at 
bære  vidnesbyrd  om  genoprettelsen  af 
dit  rige. 

Vi  takker  dig  for  din  kirkes  størrelse 
i  Sydafrika.  Vi  takker  dig  for  de  stær- 
ke mænd  og  kvinder  som  udgør  dens 
medlemsskab,  for  deres  gode  levned, 
for  den  måde  du  har  oplyst  deres  sind 
og  højnet  deres  forståelse  af  dine  me- 
toder og  formål.  Mange  af  dem,  kære 
Fader,  har  ofret  meget  i  de  forgangne 
år,  for  at  rejse  langt  bort,  for  at  mod- 
tage de  velsignelser,  som  kun  kan 
modtages  i  Herrens  hus. 

Nu  er  der  et  tempel  i  vor  midte.  Det 
er  smukt  og  påskønnet.  Må  vi  besøge 
det  ofte,  og  når  vi  tjener  i  dette  hus, 


må  vi  da  blive  mindet  om  de  alvorlige 
og  bindende  pagter  vi  her  indgår  med 
dig. 

Nu,  hellige  Fader,  med  præste- 
dømmets myndighed,  som  vi  dine  tje- 
nere bærer,  og  i  din  Søns,  Jesu  Kristi 
navn,  indvier  vi  til  dig,  og  til  ham,  det- 
te tempel  i  Johannesburg,  Sydafrika, 
for  Jesu  Kristi  Kirke  af  Sidste  Dages 
Hellige.  Vi  indvier  den  jord  hvorpå  det 
står.  Vi  indvier  græsset  og  blomsterne, 
træerne  og  buskene  på  denne  jord,  at 
de  må  fremhæve  denne  bygnings 
skønhed.  Vi  indvier  bygningen  fra 
fundament  til  skulpturen  af  Moroni, 
der  kroner  dets  højeste  spir.  Vi  indvier 
dåbsfonten,  de  hellige  altre,  de  hellige 
ordinansværelser  og  andre  faciliteter, 
sammen  med  alle  de  elementer  som  er 
blevet  samlet  for  at  gøre  dette  til  et 
lærdommens  hus,  et  pagtens  hus,  et 
hus,  hvortil  dit  folk  kan  komme  i  bøn, 
for  at  have  fællesskab  med  dig  og 
modtage  de  ordinanser,  som  er  en  væ- 
sentlig del  af  din  evige  plan. 

Du  store  Elohim,  det  er  dit  hus  og 
din  Søns,  vor  guddommelige  Forlø- 
sers hus.  Vil  du  hellige  det,  og  gøre  det 
helligt  for  alle  der  kommer  herind.  Vil 
du  anerkende  i  himlen,  de  hellige  or- 
dinanser der  vil  blive  udført  her  på  de 
levendes  og  den  store  skare  af  dødes 
vegne. 

Vil  du  hviske  fred  til  dit  folk,  ved 
din  Ånds  kraft,  når  de  kommer  her, 
med  bebyrdede  hjerter,  for  at  søge  vej- 
ledning i  deres  problemer.  Vil  du  trø- 
ste og  støtte  dem,  når  de  kommer  i 
svære  tider.  Vil  du  give  dem  mod,  vej- 
ledning og  tro,  når  de  samles,  som  til 
et  tilflugtssted,  fra  verdens  problemer. 
Vil  du  forsikre  dem  om  at  du  lever,  og 
er  guddommelig,  og  at  din  opstandne 
Søn  lever,  og  er  guddommelig.  Vil  du 
begave  dem  med  kærlighed  i  deres 
hjerter  til  deres  forfædre,  som  er  gået 
forud  for  dem,  og  med  et  stort  ønske 
om  at  arbejde  på  vegne  af  disse  deres 
forfædre. 

Almægtige  Gud,  vil  du  velsigne  og 
beskytte  dine  trofaste  hellige.  Vi  beder 
for  fred  i  dette  plagede  land.  Velsign 
denne  nation,  som  har  taget  venligt 


imod  dine  tjenere.  Må  de  der  regerer  i 
regeringsembeder,  blive  inspireret  til 
at  finde  grundlag  for  en  forening  af 
dem,  der  nu  er  i  modstrid  med  hinan- 
den. Må  dit  hus'  nærhed  på  denne  jord 
blive  til  velsignelse  for  hele  nationen. 

Må  beskyttende  engle  våge  over 
dette  hellige  hus,  beder  vi  dig  ydmygt. 
Må  det  blive  bevaret  mod  ødelæggelse 
eller  vanhelligelse.  Må  det  være  et  hel- 
ligt sted,  et  fredens  sted,  en  helligdom 
fjernt  fra  livets  storme. 

Lad  dine  trofaste  folk  have  frem- 
gang, når  de  giver  deres  tiende  og  of- 
ferydelser til  Herrens  forrådshus.  Må 
de  og  de  kommende  generationer  bli- 
ve bevaret  i  fred  og  sikkerhed  af  din 
beskyttende  arm,  så  længe  de  tilbeder 
dig  i  ånd  og  i  sandhed.  Beskyt  dem 
imod  de  onde  kræfter,  som  ellers  vil 
overvinde  dem. 

Fader,  du  kender  alle  ting.  Du  ken- 
der enden  fra  begyndelsen.  Udgyd 
kundskab  og  forståelse  over  dine  hel- 
lige, så  de  kan  blive  ledt  til  at  gøre  det, 
som  vil  bevare  dem  fra  fangenskab  og 
sikre  dem  og  deres  efterkommere  fri- 
hed. Velsign  ungdommen,  de  unge 
mænd  og  de  unge  kvinder,  at  de  må 
vandre  i  dyd  og  hige  efter  sandheden. 
Fader,  velsign  dem  der  tager  venligt 
imod  dine  tjenere,  rør  dem  med  din 
Ånd  så  de  kan  have  lyttende  øren  og 
forstående  hjerter,  og  så  de  kan  mod- 
tage de  vidnesbyrd  som  dine  udsendte 
tjenere  bærer  om  dit  evige  evangelium. 

Velsign  din  profet  og  alle  der  arbej- 
der med  ham,  med  at  forvalte  dit  riges 
anliggender.  Luk  op  for  himlens  sluser 
og  udøs  dine  velsignelser  over  dit  folk 
overalt. 

Vi  ser  til  dig  for  styrke  og  vejled- 
ning. Hør  vore  bønner,  Tilgiv  os  vore 
synder  og  smil  ned  til  os  i  kærlighed. 
Led  vore  liv  så  vi  kan  opnå  meget 
godt.  Modtag  vor  tak  og  besvar  vore 
hjerters  bønner,  beder  vi  ydmygt,  idet 
vi  anerkender,  at  du  er  giveren  af  alle 
gode  gaver,  og  at  al  magt  ligger  hos 
dig.  Dette  beder  vi  om,  i  vor  Forløser, 
din  elskede  Søn,  Fredsfyrsten,  Den 
Hellige,  ja,  Herren  Jesu  Kristi  navn. 
Amen. 

Tempelindvielsen  i  Stockholm 

en  øjenvidneskildring 


Den  næstsidste  indvielsessession  var 
forbeholdt  Aarhus  stav.  Det  blev  en 
smuk  oplevelse  for  de  fremmødte. 
Stavens  kor  sang  mellem  talerne  og 
sluttede  med  den  obligatoriske  Hosi- 
annahymne  der  munder  ud  i  "Guds 
Ånd  Som  en  Ild"  sunget  sammen  med 
forsamlingen.  En  pompøs  afslutning 
på  den  timelange  ceremoni.  Vejret 
havde  vist  sig  fra  den  bedste  side,  så 
fra  naturens  hånd  var  der  skabt  en 
god  baggrund  for  samværet  udenfor 
templet  både  før  og  efter  indvielsen. 

Den  11.  og  sidste  session  var  givet 
til  Københavns  stav  og  igen  var  tem- 
plet fyldt  med  danske  søskende.  Det 
var  ikke  til  at  mærke  på  generalautori- 
teterne at  de  havde  været  i  ilden  i  flere 
dage  eller  at  de  havde  10  indvielser 
bag  sig.  Det  var  højtid  og  der  var  glæ- 
de i  luften.  Man  kunne  måske  nok  ha- 
ve ønsket  sig  lidt  bedre  vilkår  for 
mange  der  overværede  begivenheden. 
Nogle  steder  var  pladsen  trang,  udsy- 
net meget  begrænset  og  man  havde  en 
fornemmelse  af  at  være  isoleret.  TV- 


Mectlemmer  af  Aarhus  stavs  kor  ven- 
ter på  at  det  bliver  deres  tur. 


apparater  prøvede  at  lade  alle  være 
med  i  det  der  skete,  men  lyden  fra 
højttalerne  var  ringe  når  korene  sang 
og  det  var  synd,  for  nogle  af  dem  yde- 
de en  fremragende  indsats. 

Da  Københavns  stavs  kor  sluttede 
endnu  engang  med  Hosiannahymnen 
sang  de  ledende  brødre  af  hjertens  lyst 


og  der  skabtes  en  meget  festlig  stund 
der  rørte  os  alle,  både  dem  der  lyttede 
og  dem  der  sang,  men  gråden  i  halsen 
formåede  ikke  at  stoppe  en  meget 
smuk  indsats  af  kor  og  forsamling.  Jo, 
vi  var  med  til  at  indvi  dette  nye  meget 
smukke  tempel,  og  jeg  tror  at  netop 
det  at  man  selv  har  været  med  gør  at 
man  er  en  del  af  dette  tempel,  for  som 
der  blev  sagt  så  er  det  ikke  et  svensk 
tempel,  nej,  det  er  Danmarks,  Norges, 
Finlands  og  Islands  tillige. 

Dagen  efter  blev  templet  så  taget  i 
brug  til  sit  egentlige  formål  og  mange^ 
søskende  fik  lejlighed  til  at  gå  igennern/ 
for  første  gang  og  blev  begejstrede  for 
det  meget  smukke  interiør.  Det  er  ikke 
så  stort  som  det  i  Zolikofen  men  hvad 
gør  det,  det  er  vort  tempel, 
jl 


Filantropen  J.  Willard  Marriott  død 


./.  Willard  Marriott 


J.  Willard  Marriott,  84,  der  er  grund- 
læggeren af  Marriott  Corporation, 
som  er  et  milliard-foretagende  inden- 
for den  internationale  forretningsver- 
den, og  tidligere  stavspræsident  i 
Washington  D.  C,  døde  d.  12.  august 
af  et  hjerteslag,  i  Wolfeboro,  New 
Hampshire. 


Marriott,  som  tjente  i  kirkens  Mili- 
tary  Relations  Committee  ved  sin  død, 
blev  født  nær  Ogden,  Utah.  Han  var 
missionær  i  New  England,  og  vendte 
senere  tilbage  til  Østamerika,  for  at 
åbne  en  sodavandsbod  i  Washington 
D.  C,  som  blev  den  første  i  en  kæde  af 
fast-food  butikker. 

I  dag  ejer  Marriott  Corporation  125 
hoteller  og  2.500  fast-food  restauran- 
ter, krydstogtskibe,  forlystelsesparker 
og  verdens  største  fly-cartering. 

Marriott  var  formand  for  komite- 
erne for  indsættelse  af  USA's  præsi- 
dent i  1969  og  1973,  og  sørgede  for  at 
Tabernakelkoret  kom  til  Washington 
D.  C.  i  forbindelse  med  festligholdel- 
sen af  Amerikas  200-års  jubilæum. 

Blandt  Marriotts  mange  filantropi- 
ske værker,  kan  nævnes  Marriott  Ac- 
tivities  Center  på  BYU  og  Marriott 
Library  på  University  og  Utah,  mens 


J.  Willard  Marriott  Allied  Health 
Sience  Building  ved  Weber  State  Col- 
lege bliver  færdigt  i  1986. 

Han  overleves  af  sin  hustru,  Alice  f. 
Sheets,  og  sine  to  sønner,  J.  Willard 
junior,  og  Richard. 

Det  øverste  Præsidentskab  udsend- 
te d.  14.  oktober  følgende  udtalelse  i 
forbindelse  med  hans  død: 

"Vi  har  med  beklagelse  erfaret  at  J. 
Willard  Marriott  senior  er  død.  Han 
var  en  mand  hvis  opnåelser  indenfor 
forretning  og  industri  udgjorde  et 
uovertruffent  eksempel  på  retskaffen- 
hed. Og  en  af  hans  endnu  større  op- 
nåelser, var  hans  hengivenhed  til  sin 
Gud,  sin  familie  og  sit  land. 

Vore  hjerter  føler  med  hans  kære 
Alice,  hans  børn  og  andre  familiemed- 
lemmer. Vi  føler  med  dem  i  deres  sorg, 
men  glæder  os  over  et  vellevet  liv,  og 
en  skare  af  efterkommere,  der  er  de 
samme  principper  hengivne,  som 
gjorde  ham  til  den  store  mand  han 
var." 

CHURCH  NEWS 

Al  reklame  er  god  reklame 

for  kirken 

siger  Jens  Kristoffersen,  Danmarks  nye  Public  Communication  Director 


Broder  Jens  Kristoffersen.  Danmarks  nye  Public  Communication  Director. 


Hidtil  har  mange  kendt  Jens  K.  Kri- 
stoffersen som  den  mangeårige  leder 
af,  og  forkæmper  for  Seminar-  og  In- 
stitutprogrammet i  Danmark  og 
Island,  men  ved  Jørgen  W.  Schmidts 
afløsning  fra  stillingen  som  leder  af 
kirkens  informationsformidling  i 
Danmark,  overgik  også  dette  ansvar 
til  Jens  Kristoffersen. 

Stjernen  har  besøgt  broder  Kristof- 
fersen, for  at  få  lidt  at  vide  om  ham 
selv,  og  hans  mål  for  informationstje- 
nesten. 

"Jeg  blev  medlem  i  november  1956," 
fortæller  han,  "men  min  første  kon- 
takt med  kirken  var  allerede  året  før, 
hvor  jeg  overværede  en  koncert  med 
Tabernakelkoret  i  Tivoli.  Jeg  lagde 
mærke  til  den  fællesskabets  ånd  der 
herskede  blandt  de  hellige,  og  blev  se- 
nere selv  draget  ind  i  fællesskabet,  da 
jeg  blev  inviteret  med  til  basketball  i 
Studenterforeningens  Hus  og  til  at 
synge  med  i  koret.  Mine  forældre  og 
jeg  blev  undervist  af  missionærerne, 
men  skønt  min  far  og  mor  var,  og 
stadig  er,  positivt  stemt  for  kirken,  var 


det  kun  mig  der  tog  skridtet  fuldt  ud, 
og  blev  døbt. 

4  år  senere,  i  1960,  tog  jeg  på  missi- 
on, og  var  så  heldig  at  komme  til  at 
tjene  i  Danmark.  På  den  måde  har  jeg 
lært  mange  gode  søskende  at  kende 
rundt  omkring  i  landet,  og  det  har  jeg 
haft  megen  glæde  af  gennem  årene. 
Efter  min  mission  har  jeg  tjent  som 
biskop,  højrådsmedlem,  rådgiver  i  di- 
striktsråd  og  til  missionspræsidenterne 
Grant  R.  Ipsen  og  Roger  L.  Hansen. 

Jeg  fik  en  handelsuddannelse,  og 
har  i  mange  år  arbejdet  indenfor  her- 
reekvipering. Mens  jeg  arbejdede  i 
denne  branche,  fik  jeg  kaldet  til  at  vir- 
ke som  leder  af  Kirkens  Uddannelses- 
system i  Danmark.  Det  var  i  1973,  og 
det  var  de  første  spæde  forsøg  på  at  få 
seminar-  og  institutprogrammet  op  at 
stå.  Det  var  hårdt,  men  spændende, 
og  med  de  resultater  vi  ser  i  dag  -  i 
stedet  for  at  miste  omkring  90  procent 
af  kirkens  unge,  som  vi  gjorde  før  i 
tiden,  viser  undersøgelserne,  at  om- 
kring de  95  procent  forbliver  aktive 
-har  det  været  det  hele  værd  -  og  mere 


til!  I  1976  blev  programmet  lavet  om, 
så  mit  kald  blev  en  fuldtidsstilling,  i 
lighed  med  andre  steder  i  verden.  Det- 
te skete  af  den  enkle  årsag,  at  hvis  vi 
skulle  opnå  de  resultater  og  mål  vi  øn- 
skede, måtte  der  en  mere  koncentere- 
ret  arbejdsindsats  til,  og  der  har  sandt 
at  sige  været  mange  nødder  at  knække 
i  årenes  løb. 

Som  leder  af  Kirkens  Uddannelses- 
system kommer  jeg  en  del  rundt  i  lan- 
det, og  det  giver  mig  en  god  mulighed 
for  at  arbejde  med  mit  nye  kald  som 
leder  af  informationsformidlingen.  Jeg 
får  lejlighed  til  at  besøge  de  enkelte 
grene  og  ward,  og  tale  med  biskopper 
og  lokale  informationsformidlere.  Når 
grenene  eller  wardene  har  gode  infor- 
mationsformidlere, vil  vi  se  en  frem- 
gang i  kirken.  Vi  kan  påvirke  folks 
indstilling  til  kirken,  ved  at  øge  deres 
viden  om,  hvad  vi  virkelig  står  for,  og 
det  må  de  lokale  informationsformid- 
lere gøre  gennem  de  lokale  medier  de 
har  adgang  til.  Vi  skal  skrive  om  alt 
det  vi  står  for  og  udrydde  de  mange 
misforståelser  og  fordomme  der  her- 

Københavns  stavs  pigelejr 


Cykeltur  til  Sejr ø,  d.  5-10.  august  1985 


De  yngste  ses  her  sammen  med  søster  Ellen  Hall. 


sker  om  os  i  verden  i  dag. 

Jeg  tror  selv,  at  tiden  vil  bringe 
mange  og  hårde  angreb  imod  kirken, 
og  det  gælder  om  at  stå  stærkt  som  et 
folk.  Det  bliver  måske  nok  hårdt,  men 
modgang  gør  stærk,  og  min  opfattelse 
er,  at  al  reklame  -  selv  negativ  omtale  - 
er  god  reklame!  Det  har  ved  en  under- 
søgelse i  England  vist  sig,  at  efter  en 
serie  udfald  mod  kirken  i  aviserne, 
steg  missionærernes  muligheder  for  at 
få  kontakt  med  folk,  og  dåbstallene 
steg  i  en  periode  efter  "kampagnen". 

Min  forgænger,  Jørgen  W.  Schmidt 
har  gjort  et  formidabelt  stykke  arbej- 
de, og  jeg  kan  i  virkeligheden  bygge 
videre  på  det  fundament  han  har  lagt. 
Jeg  vil  naturligvis  ikke  kunne  gøre 
tingene  som  broder  Schmidt  har  gjort, 
men  jeg  må  finde  min  egen  metode,  og 
så  bygge  videre  på  hans  mange  op- 
nåelser. 

Som  tidligere  nævnt,  vil  jeg  være  i 
stand  til  at  opsøge  de  lokale  informa- 
tionsformidlere, i  kraft  af,  at  min  stil- 
ling bringer  mig  rundt  omkring  i  lan- 
det, og  jeg  vil  arbejde  på  4  mål,  som 
jeg  har  sat  for  kirkens  informations- 
formidling. 1)  Jeg  ønsker  at  de  lokale 
informationsformidlere  påtager  sig  det 
ansvar,  at  fylde  lokalaviserne  og  lo- 
kalbladene med  materiale  om  kirkens 
aktiviteter  etc.  i  deres  område.  2)  Jeg 
har  tænkt  mig,  at  vi  skal  kontakte  lo- 
kalradioerne, og  få  etableret  et  så  godt 
forhold  til  dem,  at  vi  også  kan  komme 
orde  dér.  3)  I  forlængelse  af  lokalra- 
dioerne må  vi  også  arbejde  på  at  få 
indflydelse  på  de  lokale  TV-stationer, 
så  vi  kan  bringe  evangeliet  ind  i  folks 
stuer,  og  nå  mange  flere  end  vi  ellers 
kan,  og  til  sidst  4)  arbejder  jeg  på  at 
sammensætte  et  undervisningsmate- 
riale om  kirken,  som  kan  placeres  i 
skolernes  undervisningsbibliotek,  så 
lærerne  kan  anvende  det,  og  undervise 
om  kirken,  efter  kirkens  eget  materiale. 
Jeg  forestiller  mig,  at  der  skal  være 
noget  læsemateriale,  eventuelt  opga- 
veark og  en  videoudgave  af  filmen 
"Mormoner  -  glade  ved  livet." 

Der  er  tydeligvis  nok  at  tage  fat  på, 
og  Stjernen  ønsker  broder  Kristoffer- 
sen held  og  lykke  i  hans  nye  kaldelse. 
TAJ 


Vi  startede  på  cykel  fra  Holbæk  -  25 
ialt  -  i  stiv  kuling,  efter  en  fællesbøn  på 
parkeringspladsen.  På  mirakuløs  vis 
fik  vi  medvind!  Vi  fik  dog  ikke  så  me- 
gen glæde  af  det  smukke  landskab  vi 
kørte  igennem,  eller  de  små  landsbyer, 
for  snart  begyndte  regnen  at  styrte 
ned,  så  vi  var  alle  drivvåde,  da  vi  nåe- 
de frem  til  familien  Edsbergs  hjem, 
Egemarke. 

Da  vi  havde  skiftet  til  tørt  tøj  og 
spist  frokost,  måtte  vi  videre,  og  inden 
vi  nåede  færgen  i  Havnsø  var  vi  igen 
drivvåde!  Vi  samledes  så  i  et  dejligt 
lunt  lokale,  og  talte  om  vor  målsæt- 
ning for  lejren,  og  udfordrede  hver 
enkelt  til,  i  løbet  af  ugen,  at  tage 
mindst  én  ting  op,  som  hun  ville  gøre 
bedre,  eller  overvinde.  Vi  nævnte  ting 
som  selvbeherskelse,  forståelse,  over- 
bærenhed, øje  for  andres  behov,  usel- 
viskhed, offer,  minus  misundelse,  tål- 
modighed, minus  sladder,  godt  hu- 
mør, pålidelighed,  føre  optegnelser  og 
meget  andet.  Pia  Meilsøe  foreslog  en 
14.  trosartikel:  Vi  tror  på  at  tanker  og 
handlinger  bør  være  positive.  Om  I  er- 
farer at  en  medsøster  iblandt  jer  ytrer 
sig  negativt,  bør  I  synge:  "Pas  nu  på 
lille . . .  hvad  du  gør". 

Vi  delte  os  i  grupper  på  fire,  og  pi- 
gerne foretog  selv  planlægning  af 
økonomi,  madplan  m.m. 


På  Karina  Rasmussens  initiativ  blev 
"Hemmelig  veninde"-systemet  indført. 
Alle  var  hver  dag  optaget  af  hvordan 
de  nu  skulle  eller  kunne  glæde  og 
overraske  deres  hemmelige  veninde. 
Det  var  en  utrolig  opfindsomhed  og 
kreativitet  der  blev  lagt  for  dagen,  og 
dette,  samt  vore  bønner  skabte  med 
Guds  hjælp  en  ganske  særlig  ånd  på 
denne  lejr.  Pigerne  lærte  evangeliets 
næststørste  bud  i  praksis:  Jo  mere 
man  gør  for  en  anden,  jo  mere  kom- 
mer man  til  at  holde  af  vedkommende. 

Den  ældste  gruppe  (de  17-årige)  fik 
derudover  hver  en  "Lillesøster" 
blandt  de  12-årige,  som  de  skulle  tage 
sig  særligt  af.  Også  dette  blev  til  stor 
glæde  for  begge  parter. 

Gud  hørte  også  vore  bønner  om 
bedre  vejr.  Næste  morgen  vågnede  vi 
op  til  solskin,  og  resten  af  ugen  regne- 
de det  ikke.  Gårdmand  Børge  Jensen 
sagde:  "I  skal  altså  bare  vide,  at  det 
kun  er  her  I  har  haft  så  godt  vejr,  det 
har  nemlig  regnet  uden  om  os,  både  i 
Jylland  og  på  Sjælland." 

I  en  af  vore  workshops  -  Land- 
mandsliv -  oplevede  10  af  pigerne  at 
være  ude  på  en  bondegård  og  tage  del 
i  arbejdet  og  livet  der.  Vi  havde  en 
aftale  med  3  bondegårde  på  øen.  De 
var  alle  dejlige  familier  der  havde  gård 
og  dyr,  så  det  blev  en  stor  oplevelse 

for  pigerne.  Flere  blev  inviteret  til  at 
komme  på  week-end  besøg,  og  der  var 
kun  ét  problem  da  de  kom  tilbage: 
Der  var  ikke  næseklemmer  nok  til  os 
alle! 

Vi  havde  også  en  missionær- 
workshop, hvortil  2  af  søstermissio- 
nærerne, søster  Swallow  og  søster  Ba- 
ker kom  over  og  boede  hos  os  i  2  da- 
ge. 8  af  pigerne  var  ude  at  missionere 
og  dele  sedler  ud  om  vores  Åbent  Hus 
aften,  hvor  de  to  søstermissionærer 
ville  besvare  spørgsmål  om  kirken, 
hvorefter  de  unge  piger  ville  sørge  for 
underholdning  og  dans  for  de  lokale 
unge.  Også  denne  aften  blev  en  succes 
for  både  de  besøgende  og  pigerne  selv. 
Madlavningsholdet  havde  lavet  for- 
friskninger til  alle,  og  pigerne  skrev 
deres  vidnesbyrd  i  15  eksemplarer  af 
Mormons  Bog,  og  satte  deres  billede 
ved,  og  uddelte  dem  til  aftenens  gæ- 
ster, til  gårdmandsfamilierne  hvor  de 
havde  været  på  besøg,  og  til  vore 
ualmindeligt  søde  og  hjælpsomme 
campingværter.  Der  vil  sikkert  blive 
talt  meget  længe  på  Sejrø  om  disse  sø- 
de sidste  dages  hellige  piger,  som  så 
mange  kom  i  forbindelse  med. 

Der  var  også  en  filmworkshop,  der 
tilrettelagde  og  optog  en  film  om  pige- 
lejren på  video,  og  den  sidste  work- 
shop var  en  kunstworkshop,  hvor  der 
blev  produceret  mange  smukke  ting  - 
til  éns  hemmelige  veninde  -  og  især 
billedspejlene  synes  at  have  de  unge 


pigers  interesse. 

På  vore  ture  rundt  om  på  øen  havde 
vi  dejlige  naturoplevelser.  Den  sidste 
aften,  på  stranden  med  mad  på  bålet, 
var  desværre  for  kølig  til  at  vi  kunne 
have  vidnesbyrdmøde  også.  Vi  slutte- 
de i  stedet  af  med  at  "tænde  hinandens 
lys"  ved  at  overrække  hver  pige  en  lille 
Forglem-mig-ej  lysestage  med  et  lys  i, 
som  blev  tændt,  hvorefter  alle  på  en 
lang  række  langsomt  gik  op  over  den 
stejle  bakke  i  stjerneskæret,  og  sang 
"Der  er  en  stund"  og  "Mit  lys  er  kun 
et  lille  et"  for  til  sidst  at  overrække 
campingværterne  en  smuk  knyttet 
blomsterkrans.  De  blev  meget  bevæ- 
gede og  hentede  deres  børn  ud,  hvor- 
efter pigerne  sluttede  af  med  at  synge 
"Jeg  er  Guds  kære  barn". 

Hjemturen  foregik  for  det  meste  i 
dejligt  solskin,  og  vort  mål  om  at  styr- 
ke pigernes  vidnesbyrd,  at  vænne  dem 
til  at  studere  i  skrifterne,  fremme  deres 
menneskelige  egenskaber  og  indbyr- 
des forhold,  at  åbne  deres  sind  for  na- 
turens skønhed,  give  dem  forståelse 
for  andre  samfundslag  og  give  dem 
åndelige  oplevelser,  bl.a.  ved  at  lade 
dem  prøve  at  give  evangeliet  videre, 
synes  at  være  imødekommet  i  meget 
høj  grad,  hvad  vi  takker  Gud  for.  Det 
var  en  dejlig  tur,  hvor  vi  oplevede  pi- 
gerne på  en  helt  speciel  måde,  og  et 
meget  fint  og  supplerende  samarbejde 
mellem  de  fire  ledere. 
E.  Hall 


Ninna  prøver  kræfter  med  land- 
mandslivet. 


Sidste  aften  på  stranden. 

Missionskontoret  nu 
i  Herlev 

Missionskontoret  er  flyttet  til  en  ny 
kontorbygning  i  Herlev,  nær  ved  Kø- 
benhavn. Præsident  Svendsen  er  af 
den  formening,  at  kontoret  vil  forblive 
der  i  ca.  3  år,  indtil  det  igen  vil  blive 
muligt  at  være  på  Priorvej  12,  som  er 
under  renovering.  Den  nye  adresse  er: 
Tornerosevej  127,  2730  Herlev.  Tele- 
fonnummeret er:  (02)  84  39  99. 


Det  nye  kontor  ligger 
lige  op  ad  Ringvej  3. 


Forkontoret 

Århus  stavs  spejderlejr  1985 


s  - 


  s 


fimsås 


Den  samlede  deltager  skare. 


D.  22.-29.  juni  nød  omkring  45  spej- 
dere fra  Århus  stav  livet  på  en  lille  ø 
ved  Fyn. 

Sommerlejren  gik  denne  gang  til 
Thurø,  den  lille  hesteskoformede  ø  ud 
for  Svendborg.  Naturmæssigt  var  det 
den  rene  idyl,  skov  og  strand  tog  sig 
ud  fra  sin  bedste  side.  Desuden  var 
vejret  som  det  burde  være  -  mest  sol! 

Lejrpladsen  var  med  sin  beliggen- 
hed ideel  til  sejlads  og  der  var  flere 
typer  både  til  rådighed.  Af  joller  kan 
nævnes  typer  som  Aalborg,  Thurø  og 
Optimist,  ligesom  der  var  mulighed 
for  at  komme  i  robåd  og  kano. 

Der  gik  mange  timer  med  at  plaske 
rundt  og  enkelte  tropper  fik  anledning 
til  at  tage  på  længere  ture  i  de  største 
joller:  Århus  Bisontrop  besøgte  stran- 
den ved  Valdemar  slot,  mens  Freder- 
ikshavnerne -  Ørnetroppen  -  kom  en 
tur  til  Tåsinge. 

Søndagens  nadvermøde  blev  af- 
holdt i  en  lysning  i  skoven,  og  tanker- 
ne kunne  ikke  andet  end  strejfe  Joseph 
Smiths  oplevelse  i  den  hellige  lund. 
Ærbødigheden  hos  drengene  var 
uovertruffen,  og  nadveren  blev  admi- 
nistreret med  respekt  og  tjenstvillig- 


hed, selv  om  nadverbakkerne  var  æg- 
gebakker og  nadverbordet  et  cam- 
pingbord. 

Kære  brødre  og  søstre,  at  tage  med 
på  sommerlejr  er  altid  en  oplevelse. 
Både  gudsdyrkelse  og  festlige  aktivite- 
ter er  grundlaget  for  at  skabe  mænd 
ud  af  drenge.  Når  det  festlige  kommer 
på  tale,  så  må  jeg  dele  et  par  oplevelser 
med  jer. 

Høj-  og  lavvande  skiftede,  som  det 
sig  hør  og  bør,  og  ved  lavvande  finder 
vi  en  af  vore  drenge  stående  10  meter 
ude  på  en  sten,  som  rager  ca.  50  cm. 
op  af  vandet.  Nogle  sekunder  senere 
adviseres  man  ved  tilråb,  at  der  er  no- 
get at  se  på,  vedkommende  dreng  har 
så  indtaget  den  lille  havfrues  positur. 
Næste  dag  ved  højvande  er  stenen  igen 
erobret  af  samme  dreng,  vandet  står 
nu  akkurat  så  stenens  top  er  i  flugt 
med  vandoverfladen.  Denne  gang  ly- 
der tilråbet:  "Se!  Jeg  kan  da  også  gå 
på  vandet!" 

En  af  de  mindre  spejderdrenge  (12 
år)  spørger  sin  patruljefører  (16  år)  om 
det  kan  lade  sig  gøre  at  besøge  køb- 
manden, hvilket  ikke  er  ideelt  på  det 
givne  tidspunkt.  Patruljeføreren  for- 


Kong  Neptun,  i  lejrleder  Søren  Niel- 
sens skikkelse,  er  gået  i  land  og  han 
har  skumle  planer. 

søger  at  knibe  sig  forbi  spørgsmålet 
ved  at  sige  at  klokken  er  for  mange, 
købmanden  er  lukket.  Hertil  svarer 
spejderen,  som  har  ur  på,  at  det  ikke 
kan  være  rigtigt.  Patruljeførerens  næ- 
ste svar  er:  "Det  er  mig  der  er  patrulje- 
fører, jeg  bestemmer,  hvad  klokken 
er!"  Det  argument  var  uimodsigeligt. 

En  af  lederne  i  lejren  siger,  da  han 
går  forbi  en  patrulje,  som  indtager 
middagsmaden:  "Nå,  der  fik  vi  nok 
munden  lukket  på  jer!"  Hvortil  den 
altid  sultne  spejder  replicerer:  "Så  giv 
os  da  mad  hele  tiden!" 

På  den  traditionsrige  hike  måtte 
drengene  løse  flere  opgaver:  Livred- 
ning, førstehjælp,  signalering,  kend- 
skab til  spiselige  planter  og  oriente- 
ring, for  blot  at  nævne  nogle.  Madlav- 
ning og  teltordning  var  daglige  aktivi- 
teter. Alle  de  unge  mænd  kan  ikke  an- 
det end  blive  fortrinlige  ægtemænd 
engang  i  fremtiden  -  de  kan  hjælpe  til  i 
det  daglige  (mødrene  bør  allerede  nu 
drage  fordel  heraf)  og  de  kender  deres 
egne  begrænsninger.  De  ved  at  de  kan 
gøre  mere  end  de  troede  muligt! 
J.H.Bendtsen 


Sådan  blev  resultatet  af  Kong  Neptuns  besøg:  Barberskum,  ketchup,  fløde- 
boller, tang  og  mudder  giver  en  meget  ubehagelig  dunst! 


Drengenes  ærbødighed  var  uovertruffen  under  nadveren  om  søndagen.  I  lysningen  kunne  man  ikke  undgå  at 
tænke  på  Joseph  Smiths  oplevelse  i  den  hellige  lund. 

Primarykoncert  i  Ålborg 


Pyntede  som  forårsblomster  optrådte  primarybørnene  i  Ålborg  med  sang  og  musik. 


Det  var  en  stor  succes,  da  Ålborgs 
primarybørn  d.  26/4  afholdt  forår- 
skoncert. Der  var  sammensat  et  stort 
program  med  både  solister  og  grupper. 
Klædt  i  dragter  fra  hele  verden,  sang 
væbnerklassen  "Tænk  hvis  jeg  sad  på 
månen",  og  Lykkepige-pionerklassen 
optrådte  med  2  numre  der  ikke  stod 
tilbage  for  nogen  af  de  kendte  beat- 
musikgrupper. 

Der  blev  endvidere  spillet  klaversolo 
af  Heidi  Steffensen  og  Andreas  Vest- 
bo, orgelsolo  af  Ann  Ditlev  Pedersen, 
violonsolo  af  Peter  Paulsen  og  vio- 
linduet af  Elisabeth  og  Jimmy  Klitga- 
ard samt  blokfløjtesolo  af  Christian 
Block. 

Det  var  en  stor  og  dejlig  oplevelse 
at  se  de  unge  spirende  talenter  optræ- 
de. 

L.  Steffensen 


ismus 


Klædt  i  dragter  fra  hele  verden,  sang  væbnerklassen  "Tænk  hvis  jeg  sad  på 
månen". 


Der  var  stor  jubel  i  salen,  da  Lykke- 
pige-pionerklassens 'band'  gav  et  par 
numre. 

Nyt  biskopråd  i  Århus  ward 

Broder  Jørn  Holm  Bendtsen  afløst,  efter  8  1/2  år 
som  grenspræsident/biskop 


Broder  Jørn  Holm  Bendtsen 


Den  25.  maj,  1975  blev  broder  Jørn 
Holm  Bendtsen  indsat  som  grenspræ- 
sident  i  Århus  gren.  Han  tjente  i  denne 
stilling  indtil  d.  18.  september  1983, 
hvor  grenen  blev  et  ward,  og  broder 
Bendtsen  blev  bedt  om  at  fortsætte 
som  wardets  biskop.  I  virkeligheden 
blev  broder  Bendtsen  kaldet  som  råd- 
giver i  grenspræsidentskabet  allerede  i 
juni  1967,  og  havde  altså,  ved  sin  aflø- 
sning søndag  d.  15.  september,  tjent  i 
grenens/wardets  ledelse  i  16  år. 

"Der  er  sket  mange  ting,  i  min  tid 
som  grenspræsident  og  biskop",  for- 
tæller broder  Bendtsen.  "Fra  Århus 
stav  blev  dannet,  satsede  vi  meget 
hårdt  på  at  blive  et  ward,  men  det  va- 
rede et  godt  stykke  tid  inden  vi  var 
nok.  Det  skete  så  endelig  i  1983,  og 
det  har  vi  alle  været  meget  glade  for. 
Vi  kører  i  øjeblikket  med  en  1-årsplan- 
lægning,  hvor  vi  især  har  lagt  vægt  på 
missioneringen.  Ved  årets  udgang  har 
vi  kørt  'Vogt  mine  får'-programmet  i 
et  års  tid.  En  af  mine  store  'lidenska- 
ber' er  spejderarbejdet,  og  da  vor 
spejderleder  netop  er  flyttet  fra  wardet, 
for  jeg  mulighed  for  at  arbejde  videre 
med  dette  dejlige  program  i  wardet. 

Jeg  føler  selv,  at  tiden  var  moden  til 
min  afløsning  som  biskop.  Efter  8  1/2 


år  som  leder  af  kirken  i  Århus  føler  jeg 
selv,  at  jeg  har  opnået  det  jeg  havde 
sat  mig  for,  og  ligesom  har  fået  'run- 
det af.  Jeg  ville  naturligvis  stadig  ger- 
ne være  med  -  bl.a.  skal  vi  til  at  bygge 
til,  og  der  ligger  også  andre  spænden- 
de planer,  men  jeg  føler  mig  tryg  ved, 
at  wardet  nu  er  overdraget  til  en  god 
mand  i  broder  Bidstrup.  Jeg  har  tidli- 
gere arbejdet  tæt  sammen  med  ham, 
idet  han  en  overgang  var  min  rådgiver 
i  grenspræsidentskabet,  og  senere  blev 
ældsternes  kvorumspræsident.  Han  er 
meget  entusiastisk,  og  jeg  er  sikker  på, 
at  vi  vil  se  fremgang  i  Århus  under 
hans  ledelse." 

Ved  sin  afløsning  som  biskop  blev 
broder  Bendtsen  kaldet  til  at  arbejde  i 
højrådet  i  Århus  stav,  med  ansvaret 
for  missioneringen.  "Jeg  har  siddet  og 
gjort  mig  nogle  tanker,  og  har  da  også 
skrevet  en  6-7  sider  med  ideer  og  for- 
slag -  jeg  har  i  hvert  fald  ikke  tænkt 
mig  at  gå  i  stå!"  slutter  broder  Bendt- 
sen. 

Det  nye  biskopråd  består,  foruden 
den  nye  biskop,  broder  Bjarne  Bid- 
strup, af  broder  Ole  Holm  Bendtsen 
og  broder  Niels  Nybo  Jacobsen. 
Taj 


Tak  til  de  unge 

Københavns  stavs  unge  sendte,  som 
tidligere  nævnt  i  Stjernen,  gaver  til 
templet  i  Stockholm  lige  før  indviel- 
sen. Søster  Edna  har  nu,  på  templets 
vegne  sendt  dem  følgende  takkeskri- 
velse: 

Till  Unga  Man  och  Unga  Kvinnor 
i  Kopenhamns  stav 

Stockholm  den  9.  juli  1985 

Kjaere  unge  danske  venner! 

Aldri  har  vifått  en  gave  som  har  glaedet 
oss  mere  enn  den  kjaerlighetsgave  som 
kom  fra  derel  Vi  har  overgitt  over  den 
omtanke  som  var  utvist,  og  den  mester- 
lige måte  hvorved  alt  var  sydd  og  satt 
sammen. 

Lekene  kom  meget  vell  med  da  vi  var 
nesten  helt  tom  for  leker.  De  var  så 
morsomme  og  festlige,  fargerike  og 
glade,  og  barna  blev  med  en  gang  helt 
begeistret  for  dem.  Jeg  tror  vi  vil  all  tid 
tenke  på  nogen  enestående  unge  med- 
lemmer i  Danmark  hver  gang  vi  bruker 
lekene. 

Vi  ber  at  Herren  vil  velsigne  dere  for 
deres  store  omtanke,  kjaerlighet  og 
givmildhet  og  sender  våre  varmeste 
takk  til  alle. 

Håper  vi  en  dag  mbtes  i  templet. 
Hjertelig  hilsen 

Edna  Langeland 


Søster  Edna  Langeland. 

Århus  stavs  unge  i  Tyskland 

AP-UP  blev  vist  rundt  på  de  amerikanske  baser  i  Kaiserslautern 


På  rundvisning  i  basens  flyhangarer. 


Alletiders!  Simpelt  hen  super-duper.  I 
skulle  næsten  have  været  med,  da  År- 
hus stavs  unge  var  på  tur  til  de  ameri- 
kanske baser  i  Tyskland  d.  16.-19.  maj. 

For  en  hel  del  begyndte  oplevelser- 
ne torsdag  morgen  ved  4-tiden.  Efter- 
hånden bevægede  busserne  sig  sydpå, 
og  efter  at  have  samlet  de  sidste  op  i 
Fredericia,  satte  de  kurs  mod  baserne  i 
Kaiserslautern  i  Tyskland. 

Solen  skinnede  klart  den  dag,  så  det 
var  varmt  at  sidde  i  bussen,  men  med 
højt  humør,  glade  forventninger,  sang 
og  musik  klarede  vi  den  17-timer  lan- 
ge tur.  Ved  ankomsten  til  stavsbyg- 
ningen  ved  21-tiden  var  der  servering 
på  amerikansk  manér,  hvorefter  man 
blev  præsenteret  for  sin  værtsfamilie. 
Fredag  morgen  var  der  arrangeret  en 
tur  til  selve  basen.  Til  ære  for  os,  hav- 
de man  arrangeret  en  flyveopvisning 
med  F  15  og  F  16  fly,  som  lavede  for- 
skellige halsbrækkende  øvelser  i  luft- 
en. 


Den  medbragte  mad  satte  vi  til  livs 
ved  en  gammel  slotsruin  -  Hohenechen 
Schloss  -  og  resten  af  eftermiddagen 
stod  til  de  unges  egen  rådighed. 

Et  af  turens  højdepunkter  var  gal- 
lamiddagen fredag  aften,  med  efter- 
følgende dans,  hvor  vi  for  første  gang 
var  sammen  med  de  unge  fra  Kaisers- 
lautern. 

Lørdag  formiddag  var  der  works- 
hops i  stavsbygningen,  hvor  vi  blev 
delt  op  i  grupper,  danskere  og  ameri- 
kanere i  én  stor  forvirring.  Emnerne 
var  bl.a.  musik,  standarder  og  missio- 
nering. Det  var  altsammen  interessant 
og  godt  tilrettelagt.  Det  gode  samvær 
fortsatte  om  eftermiddagen,  men  man 
gik  over  til  lidt  livligere  aktiviteter, 
som  fx.  kiksespisning,  tovtrækning, 
tyggegummiboblepustning  og  meget, 
meget  mere.  Dagen  sluttede  med  mid- 
dag på  en  mexikansk  restaurant  og 
dans  i  stavsbygningen.  Vore  ameri- 
kanske værter  kendte  ikke  dansen 


"Virginia  Reel",  så  den  måtte  vi  lige 
lære  dem. 

Søndag  morgen  startede  vi  i  kirken 
med  nadvermøde  og  bagefter  havde  vi 
mulighed  for  at  bære  vore  vidnesbyrd. 
Derefter  tog  vi  afsked  med  vore  ame- 
rikanske venner.  De  havde  alle  været 
meget  flinke  ved  os,  så  det  var  ikke  let, 
men  det  gik  da,  og  så  varede  det  ikke 
længe  før  vi  var  på  vej  hjem  til  Dan- 
mark, med  mange  gode  minder  og  op- 
levelser at  tale  om. 
J.  Kreiberg 

3  nye  plader  med  Tabernakelkoret 


Der  er  indefor  de  sidste  6  måneder 
kommet  3  nye  plader  med  Taberna- 
kelkoret på  det  danske  marked.  Den 
ene  hedder  ganske  enkelt  Mormon 
Tabernacle  Organ,  og  er  et  udvalg  af 
orgelmusik  af  Bach,  Håndel,  Widor 
og  Franck,  spillet  på  det  verdensbe- 
rømte orgel,  af  tabernakelkorets  or- 
ganist, John  Longhurst.  Inde  i  plade- 
omslaget kan  man  læse  det  store  or- 
gels historie.  (Philips,  412  217-1). 

De  to  sidste  er  også  lidt  usædvanli- 
ge, idet  det  drejer  sig  om  optagelser 
med  Richard  Condie  som  dirigent.  På 
den  ene  plade  har  man  samlet  de  mest 
populære  korstykker  af  Bach  og  Hån- 
del, og  med  Richard  Condie  som  diri- 
gent, og  accompagneret  af  Philadelp- 
hia Symphony  Orchestra,  synger  ko- 
ret bl.a.  Jesu  Joy  of  Man's  Desiring 
fra  Cantata  147,  Sheep  May  Safely 
Graze  fra  Cantata  208  og  Awake  the 
Lofty  Trumpets  Sound  fra  Samson. 
(The  Great  Choruses  of  Bach  and 
Handel,  CBS,  M2X  39102) 

Den  anden  plade  er  en  samling  se- 
renader af  Brahms,  Schubert,  Elgar, 
Rachmaninoff,  Grieg  og  Tjajkovski, 
Gretjaninov,  og  man  finder  numre 
som  Who  Is  Sylvia  af  Schubert  med 


tekst  af  Shakespeare,  None  But  The 
Lonely  Heart  af  Tjajkovski  med  tekst 
af  Goethe,  samt  As  Turrents  In 
Summer  af  Elgar  med  tekst  af  Long- 
fellow.  (Serenade,  CBS,  7464-37828-1). 
TAJ 


Eather  Mazibuko    Alice  Lepheana 


Zulu  medlemsmissionærer 
hjælper  en  Sydafrikansk 
gren  til  at  vokse 

Kwa  Mashu,  Sydafrika  -  Fuldtidsmis- 
sionærer  i  Kwa  Mashu  gren,  i  Durban 
stav,  i  Sydafrika,  mener  at  deres  ar- 
bejde ville  stå  stille,  uden  den  hjælp  de 
får  af  to  medlemsmissionærer,  Eather 
Busisiwe  Mazibuko  og  Alice  Lineo 
Lepheana. 

De  to  kvinder,  der  var  blandt  gre- 
nens første  medlemmer,  har  virket 
som  missionærernes  guider  og  over- 
sættere blandt  Zulu-folket.  Deres 
kendskab  til  området  og  Zulu  folkets 
sæder  og  skikke  samt  deres  evne  til  at 
udjævne  de  barrierer  der  opstår  fra  tid 
til  anden  har  været  uvurderlig. 

Med  deres  hjælp  er  grenen  vokset 
fra  0  til  300  medlemmer  siden  1980. 
Søster  Mazibuko  er  grenens  hjælpefo- 
reningspræsidentinde  og  søster  Lep- 
heana er  hendes  førsterådgiver.  Begge 
kvinder  har  også  fuldtidsarbejde. 


Besøg  -  - . 

. . en  anderledes  kirke! 

ingen  uddannede , unif ormerede , lønnede  præster 
ingen  tys- tys,   trykkende,  kanstig  højtidelighed 
ingen  kollekt 
men 

en  hjertelig  og  venlig  atmosfære 

lægmands-prædikanter,  mandlige  og  kvindelige 

letfattelige  budskaber 

familie-  og  børnevenlige  omgivelser 

gudstjenester  kl. 10, 55-11.30 

søndagsskole  for  hele  familien  kl.l2,oo-12,40 


Den  genoprettede  kirke 


JESU  KRISTI 

KIRKE  AF 
SIDSTE  DAGES 
HELLIGE 


Lyngevej  245 

på  Lynge  Overdrev 


Fra  broder  Jørgen  W.  Schmidt  har  vi 
modtaget  denne  lille  annonce,  der  var 
optaget  i  et  hæfte,  udsendt  af  Kulturelt 
Samråd  i  Allerød,  til  kommunens 
20.000  borgere.  Måske  var  det  en  idé 
til  efterfølgelse. 

BYU  Center  i  Jerusalem 


Præsidenten  for  BYU,  Jeffrey  R.  Hol- 
land, har  givet  den  israelske  regering 
et  underskrevet  dokument,  der  forsik- 
rer den  om,  at  det  nye  BYU  Jerusalem 
Center  til  studier  af  det  nære  østen, 
ikke  bliver  et  missionærcenter. 

Præsident  Holland  ankom  til  Jeru- 
salem d.  5.  august,  og  fortalte,  at  stu- 
derende og  lærere  i  centeret  fortsat  vil 
blive  anmodet  om  at  underskrive  en 
aftale  om,  at  de  ikke  vil  involvere  sig  i 
aktiv  missionering.  Overtrædelse  af 
denne  aftale  kan  medføre  afskedigelse. 

Ved  ankomsten  til  Ben-Gurion 
lufthavnen  i  Tel  Aviv,  sagde  præsident 
Holland:  "Jeg  har  medbragt  et  juri- 
disk gældende,  underskrevet  og  nota- 
rialt  bekræftet  dokument  med  forsik- 
ringer til  Knesset. 

Vi  har  haft  aktiviteter  her  i  17  år,  og 
aldrig  missioneret,"  sagde  han.  "Vi 
kommer  med  forsikringer  til  alle  be- 
rørte, fordi  der  har  været  en  del  røre, 
spørgsmål  og  misforståelser  omkring 
vort  arbejde  her." 

Frygten  for  missionering  har  skabt 
protester  blandt  de  ortodokse  jøder. 

Mere  end  100  ortodokse  jøder  de- 
monstrerede udenfor  lufthavnens  pas- 
sagerterminal med  plakater  med  teks- 
ten: "Ikke  noget  mormoncenter  her'. 
Andre  demonstrerede  ved  grædemu- 
ren i  Jerusalem  i  sidste  måned. 


"Jeg  tror  ikke,  at  folkene  udenfor 
terminalen  repræsenterer  flertallet 
blandt  jøderne,"  sagde  præsident  Hol- 
land. "Vi  skal  ikke  dømmes  på  for- 
hånd, for  overtrædelser  vi  ikke  har 
begået." 

Han  sagde,  at  centeret  ikke  er  et 
missionscenter,  og  at  det  aldrig  har 
været  det.  "Det  har  aldrig  været  me- 
ningen at  det  skulle  være  et  missio- 
nærcenter -  det  er  det  ikke  bygget  til". 

"Vi  har  levet  i  fred  med  jøderne  i 
Salt  Lake  City  i  årevis,  og  vi  har  også 
tænkt  at  leve  i  fred  med  dem  her," 
sagde  han. 

"I  de  17  år  dette  program  har  kørt  i 
Israel  kender  vi  ikke  til  nogen  jøde, 
der  er  blevet  omvendt  til  mormoni- 
smen som  følge  af  aktiviteter  fra  ele- 
vers eller  læreres  side." 

BYU-talsmanden  Paul  Richards 
sagde,  at  kirkens  politik  er  ikke  at  for- 
søge at  omvende  folk  i  lande,  hvor 
missionering  ikke  er  tilladt.  Israels  lo- 
ve forbyder  sådanne  aktiviteter  under 
visse  omstændigheder. 

Jerusalem  centeret,  der  ligger  på 
Mount  Scopus,  nær  ved  Oliebjerget,  er 
ca.  30%  færdigbygget.  Det  skal  være 
færdigt  i  slutningen  af  1987,  siger  præ- 
sident Holland. 

Indenrigskomiteen  i  Knesset  udgav 
en  midlertidig  rapport  i  slutningen  af 


juli,  hvor  de  anmodede  BYU  om  at 
flytte  centeret  fra  dets  nuværende  be- 
liggenhed, hen  i  nærheden  af  Mount 
Scopus  afdelingen  af  Hebrew  Univer- 
sity. 

Rapporten  fortæller,  at  missionering 
"ville  føre  til  en  ødelæggelse  af  jøde- 
dommens grundvold."  Den  anmode- 
de præsident  Holland  om  at  forkaste 
projektet,  "i  forståelse  af  det  jødiske 
folks  sårbarhed",  og  man  sagde,  at 
man  kunne  finde  et  andet  sted  til  cen- 
teret. 

Richards  har  tidligere  udtalt,  at 
universitetet  ikke  kan  flytte  projektet 
til  et  andet  sted  i  Israel.  "På  nuværen- 
de tidspunkt  ville  det  blive  for  dyrt  for 
os.  Der  er  allerede  blevet  investeret 
millioner  af  dollars." 

Jerusalems  borgmester,  Teddy  Kol- 
lek,  støtter  projektet. 

Centeret  er  en  del  af  BYUs  afdeling 
for  fortsat  uddannelse,  som  tilbyder 
uddannelsesprogrammer  der  betjener 
mere  end  300.000  mennesker  over  hele 
verden,  og  den  leder  BYUs  uden- 
landsstudier  i  London,  Wien  og  Jeru- 
salem. Siden  1968  har  omkring  2000 
studerende  deltaget  i  de  akademiske 
programmer  i  Jerusalem. 

Centeret  vil  komme  til  at  indbefatte 
værelser  og  køkkener  til  de  næsten  200 
studerende  og  deres  lærere,  undervi- 


15 


sningslokaler  samt  et  400-pladsers  au- 
ditorium til  symfoni-  og  orgelkoncer- 
ter, filmforevisning  og  forelæsninger. 
Centeret  vil  også  virke  som  base  for 
andre  aktiviteter,  som  fx.  studieture  og 
workshops. 

Der  vil  blive  oprettet  et  center  for 
besøgende,  som  især  er  beregnet  på 
udenlandske  besøgende,  men  det  vil 
også  være  åbent  for  offentligheden. 
Centeret  er  udfærdiget  med  en  særlig 
opmærksomhed  på  byens  Jerusalems 
særlige  karakter  og  personlighed. 

I  en  rapport  om  centeret,  som  er 
udfærdiget  af  BYU,  citeres  bl.a.  den 
11.  trosartikel:  "Vi  kræver  ret  til  at 
dyrke  den  almægtige  Gud  i  overens- 
stemmelse med  vor  egen  samvittig- 
heds bud  og  indrømmer  alle  menne- 
sker den  samme  ret,  lad  dem  tilbede 
hvorledes,  hvor  eller  hvad  de  vil". 
CHURCH  NEWS 

Oliebjerget  i  Jerusalem,  set  fra  Tempelpladsen 


Forklæder  til  UP 
i  København  stav 

Pigerne  i  Edgemont  South 
stav  i  Provo,  Utah  sender 
gaver  til  deres  medsøstre  i 
København  stav. 

De  unge  piger  fra  UP  i  Edgemont 
South  stav  i  Provo,  Utah  har  syet  og 
sendt  de  yndigste  forklæder  til  pigerne 
i  UP.  I  lommen  på  hvert  forklæde  lå  et 
billede  og  et  brev  fra  den  pige,  som 
havde  syet  det.  Forklæderne  var  virke- 
lig flotte  og  smukt  pyntet,  så  vore  piger 
følte  en  speciel  glæde  ved  at  modtage 
hver  et  forklæde.  De  giver  udtryk  for 
deres  glæde  og  taknemlighed  i  de 
breve,  der  nu  er  på  vej  til  pigerne  i 
USA. 
E.  Hall 


Pigerne  fra  Kbh.  3.  ward  viser  her  nogle  af  forklæderne  frem. 

En  dansk  patriark 
i  Pocatello 


En  mørk  novemberdag  i  året  1856  løb 
en  mormonældste  så  stærkt,  som  han 
kunne,  tværs  gennem  den  lille  landsby 
Blans  på  Lolland.  En  flok  råbende  og 
hujende  karle  var  i  hælene  på  ham. 
Han  sprang  ind  i  et  solidt,  nybygget 
hus  ved  vejen  og  bad  mindeligt  den 
forbavsede  kone  i  huset  om  at  skjule 
ham.  Resolut  åbnede  konen  en  ind- 
bygget skabsdør,  skubbede  ældsten 
ind  i  skabet  og  låste  efter  ham.  Så 
skyndte  hun  sig  til  yderdøren  og  stæn- 
gede den. 

Udenfor  larmede  hoben.  De  bul- 
drede på  døren  og  ville  have  konen  til 
at  udlevere  mormonældsten.  Hun  sva- 
rede, at  så  længe  øvrigheden  ikke  var 
til  stede  og  forlangte  ham  udleveret,  så 
kunne  de  godt  gå  igen,  for  hun  ville 
ikke  give  dem  adgang  til  huset.  Da  de 
efter  nogen  tid  blev  klar  over,  at  de 
ikke  kunne  forskrække  konen  til  at 
udlevere  ældsten,  trak  de  sig  væk  fra 
huset  igen. 

Huset,  som  ældsten  havde  søgt  til- 
flugt i,  var  nyligt  bygget  af  Mads  Chri- 
stensen, som  nu  boede  der  sammen 
med  sin  kone  Maren.  Det  var  hende, 
der  så  tappert  forsvarede  missionæren, 
skønt  hun  var  højgravid  med  sit  første 
barn. 

Siden  sommeren  havde  to  mormon- 
ældster  regelmæssigt  besøgt  Mads  og 
Maren  og  undervist  dem  om  det  gen- 
givne evangelium.  Mads  havde  straks 
erkendt  sandheden  i  missionærernes 
forkyndelse,  og  han  erindrede,  hvor- 
ledes han  som  barn  så  inderligt  havde 
bedt  til  sin  himmelske  Fader  om  at 
måtte  se  og  opleve  den  kraft,  som  Je- 
sus havde,  da  han  færdedes  på  jorden. 
Mads  vidste,  at  hans  bøn  nu  var  blevet 
opfyldt. 

Trods  sit  vidnesbyrd  om  sandheden 
tøvede  Mads  med  at  blive  døbt,  for 
Maren  havde  ikke  den  samme  stærke 
tro,  selv  om  hun  var  missionærerne 
venligt  stemt. 

Da  deres  første  barn  var  kommet  til 
verden  et  par  uger  efter  overfaldet  på 


missionæren,  måtte  de  begge  træffe 
deres  valg,  for  familien  ventede  at  bli- 
ve indbudt  til  barnedåb,  som  skik  og 
brug  var.  Mads  forklarede  sin  hustru, 
hvorledes  de  hellige  velsignede  og 
navngav  deres  børn,  og  han  ville  al- 
drig tillade,  at  deres  barn  blev  døbt  af 
en  umyndig  præst  i  folkekirken.  Dette 
blev  vendepunktet  for  Maren,  der  nu 
helhjertet  accepterede  det  gengivne 
evangelium. 

Den  23.  januar  1857  blev  der  hugget 
hul  i  isen  ud  for  Blans  strand,  og  her 
blev  Mads  og  Maren  døbt  af  ældste 
Niels  Rasmussen.  Mads  var  da  32  og 
Maren  29  år  gammel.  Til  deres  store 
glæde  blev  Mads'  59  årige  mor  Karen 
døbt  sammen  med  dem,  men  det  var 
en  sorg,  at  Mads'  far  ikke  blev  døbt 
samtidig.  Han  havde  accepteret  evan- 
geliets sandhed,  men  kunne  ikke  over- 
vinde sig  selv  til  at  forlade  sin  gamle 
livsførelse. 

Mads  var  en  dygtig  landmand  og 
efterspurgt  tømrer.  Han  ejede  både 
jord  og  hus.  Da  han  byggede  sit  hus  et 


års  tid  før  han  traf  Maren,  betroede 
han  sin  mor,  at  han  undrede  sig  over, 
hvorfor  han  byggede  dette  hus,  for 
han  følte,  at  han  snart  skulle  rejse 
langt  væk. 

Det  viste  sig  nu,  at  han  fik  brug  for 
huset  på  en  anden  måde  end  nogen  af 
dem  havde  drømt  om.  For  den  tids 
hellige  var  Zion  i  vest  det  store  håb, 
men  for  at  nå  dertil  krævedes  rejse- 
penge. Mads  solgte  derfor  alt  hvad 
han  ejede  og  sammen  med  sin  mor, 
sin  hustru  og  deres  5  måneders  barn, 
gik  han  sammen  med  andre  sidste  da- 
ges hellige  -  blandt  andre  Gudmund 
Gudmundson  fra  Island  -  ombord  i 
skibet  "Westmoreland"  i  København 
med  Amerika  som  mål.  Mads  hjalp 
gavmildt  flere  af  sine  trosfæller  med 
rejsemidler. 

Fem  uger  og  fem  dage  senere  stod 
de  i  Philadelfia,  hvorfra  de  kørte  med 
tog  til  Iowa.  Her  købte  Mads  for  sine 
sidste  penge  en  god  prærievogn  med 
forspand,  og  det  udstyr  de  havde  brug 
for  i  deres  nye  hjem.  Men  før  de  kom 
afsted  fra  Iowa,  fik  Mads  besked  på  at 
sælge  sine  nykøbte  ejendele,  bruge 
pengene  til  køb  af  så  mange  håndkær- 
rer som  muligt,  overlade  dem  til  andre 
hellige,  og  så  slutte  sig  til  håndkærre- 
kompagniet,  der  var  under  opbygning 
med  Mathew  Cowley  som  leder  og 
med  CC.  A.  Christensen  som  fører  for 
deres  lille  gruppe  på  ti  kærrer. 

Mads  gjorde,  som  hans  ledere  bød 
ham,  og  den  lille  familie  begyndte  der- 
es vandring  vest  på.  Forrest  gik  Maren 
med  et  tov  over  skulderen  trækkende 
kærren,  så  fulgte  Mads  trækkende  ved 
kærrens  stænger,  mens  en  ung  mand, 
der  sluttede  sig  til  dem,  skubbede  og 
holdt  kærren  på  ret  køl.  Farmor  Ka- 
ren holdt  øje  med  barnet  på  kærren. 
Den  gamle  kone  var  en  stor  opmun- 
tring for  dem  alle  på  grund  af  hendes 
udholdenhed. 

Undervejs  blev  Maren  så  syg,  at  alle 
forventede  hendes  snarlige  bortgang. 
Mads  søgte  ensomhed  for  at  bede  ale- 

ne.  Da  han  vendte  tilbage  lagde  han 
sine  hænder  på  sin  hustrus  hoved  og  i 
Jesu  Kristi  navn  befalede  han  syg- 
dommen at  forlade  hende.  Få  dage 
senere  kunne  Maren  igen  passe  sin 
baby  og  tage  sin  tørn  ved  kærren.  Det- 
te mirakel  står  for  evigt  nedskrevet  i 
familiens  optegnelser. 

Den  13.  september  1857  ankom 
familien  til  Salt  Lake  City  efter  under- 
vejs at  have  passeret  Johnston  hæren, 
der  var  sendt  imod  de  hellige  i  Saltsø- 
dalen. 

I  de  følgende  år  boede  Mads  og 
Maren  flere  steder  i  Utah  og  Arizona, 
hvor  Mads  blev  angrebet  af  malaria. 
Han  overvandt  sygdommen,  vendte 
tilbage  til  Utah  og  slog  sig  ned  i  Far- 
mington.  Her  opbyggede  han  en  givtig 
farm,  der  herefter  blev  deres  hjem. 

I  1864  blev  Mads  kaldet  til  at  hjælpe 
et  emigrantkompagni  over  prærien. 
Han  forlod  hjemmet  i  april  og  kom 
hjem  igen  i  oktober. 

Som  50  årig  i  1875  blev  Mads  kal- 
det til  at  udføre  en  mission  i  Danmark. 
Under  denne  mission  døbte  han  sin 
bror  Anders,  der  også  emigrerede  og 
blev  hjulpet  igang  i  Utah  af  Mads. 
Han  præsiderede  over  Ålborg  indtil 
han  i  efteråret  1876  vendte  tilbage  til 
sit  hjem  i  Utah. 

Mads  og  Maren  blev  beseglet  for 
evigheden  i  1859  under  præsident 
Brigham  Youngs  hænder.  I  1881  aflød 
Mads  budet  om  flere  hustruer  og  æg- 
tede den  danske  pige  Hanne  Margret- 
he Christensen. 

I  oktober  1887  blev  han  arresteret 
for  polygami  og  idømt  otte  måneders 
fængsel.  Han  blev  løsladt  i  september 
1888  imod  at  han  kun  ville  leve  sam- 
men med  én  hustru. 

Det  var  vanskeligt  for  Mads  at  be- 
slutte sig  til,  hvem  af  sine  hustruer  han 
skulle  vælge.  Hans  første  hustru  var 
også  hans  første  kærlighed;  de  havde 
levet  livet  sammen,  var  af  samme  al- 
der og  havde  samme  idealer  og  inter- 
esser. På  den  anden  side,  så  var  deres 
seks  børn  alle  voksne  og  flere  af  dem 
gift  og  i  eget  hjem.  Med  hans  anden 
hustru  Hanne  havde  han  fire  små 
sønner,  som  trængte  til  en  far  og  be- 
skytter. 

Mads  så,  hvor  hans  pligter  lå.  Han 
overlod  sin  ejendom  til  Maren,  og  i  en 
alder  af  63  år,  hvor  andre  mænd  tæn- 
ker på  at  trække  sig  tilbage  og  nyde 


børnebørnene  omkring  sig,  drog 
Mads  med  sin  unge  familie  nord  på  til 
Idaho  for  at  friste  en  nybyggers  tilvæ- 
relse. 

I  Idaho  gjorde  han  det  så  godt,  som 
han  i  hele  sit  liv  havde  gjort.  Han  op- 
byggede en  farm  og  fabrikerede  mø- 
bler til  salg.  Således  skabte  han  et  trygt 
hjem  til  sin  unge  hustru  og  deres  små 
børn. 

Mads  havde  altid  været  meget  aktiv 
i  kirken  og  i  offentlige  anliggender.  I 
1858  blev  han  ordineret  til  halvfjerser, 
i  1884  til  en  højpræst,  og  nu  blev  han  i 
1898  -  73  år  gammel  -  ordineret  til 
patriark  med  tjeneste  i  Pocatello  stav  i 
Idaho. 

Den  gamle  dansker  var  virksom  til 
det  sidste.  Når  man  kender  hans  livs- 
historie, kan  det  ikke  undre,  at  hans 
yngste  børn  husker  ham  som  en  altid 
arbejdende  og  streng  far,  der  ikke  altid 
forstod  ungdommens  udskejelser. 

Den  1 1 .  juni  1912  skriver  Mads  i  sin 
dagbog: 

"Jeg  føler  alderdommens  byrde.  Som- 
metider er  jeg  melankolsk  og  ensom. 
Min  hørelse  er  meget  svag,  og  jeg  kan 
ikke  samtale  med  folk.  De  siger,  at  jeg 
ser  rask  ud  og  vil  leve  mange  år  endnu. 
Min  stadige  bøn  er,  at  når  min  mission 
er  slut,  og  jeg  har  udført  det  arbejde. 
Gud  sendte  mig  her  for  at  gøre,  at  han 
så  igennem  sin  nåde  vil  tage  mig  hjem 
tilsig." 

To  år  senere,  den  14.  juni  1914,  dø- 
de patriarken  Mads  Christensen  i  Po- 
catello, 89  år  gammel.  Han  blev  be- 
gravet i  Farmington  ved  sin  første 
hustrus  side. 

Mange  af  hans  efterkommere  har 
gået  i  Mads'  fodspor  og  tjent  familie, 
venner  og  kirken  trofast.  Nogle  har 
været  missionærer  i  Danmark.  Den 
sidste  -  ældste  Welch  -  forlod  den 
danske  mission  i  denne  måned  efter 
hengiven  og  trofast  tjeneste.  Han  var 
årsag  til,  at  jeg  her  kan  bringe  dette 
mindeskrift  til  sidste  dages  hellige  i 
Danmark  over  vor  broder  Mads  Chri- 
stensen fra  Blans,  der  endte  sine  dage 
som  patriark  i  Pocatello  i  Idaho. 
Henning  K.  Frederiksen 


Københavns  stavs 
familielejr  i 
Koitjårvi, 
Sverige 

I  uge  29  afholdt  staven  for  5.  gang  en 
familielejr,  camping  for  hele  familien. 
Og  i  nærheden  af  Kungsbacka,  syd  for 
Gøteborg  havde  man  atter  fået  mu- 
lighed for  at  benytte  den  meget  smuk- 
ke lejrplads  der  er  de  estiske  flygtnin- 
ges lejr  i  Sverige.  Her  er  alt  hvad  man 
kan  forlange  af  en  sådan  lejrplads: 
skov  og  sø  og  sauna  og  sportsplads. 
Men  måske  med  for  få  toiletter  eller 
skal  vi  sige  at  dem  der  var,  på  nær  ét, 
ikke  var  af  den  standard  man  ville  øn- 
ske sig  derhjemme.  Det  eneste  med 
træk  og  slip  var  da  også  belejret  i  ti- 
mevis. Netop  dette  emne  var  genstand 
for  megen  omtale  i  den  "lejravis"  der 
var  obligatorisk  indslag  ved  firetiden 
hver  aften. 

Desværre  var  vejret  i  perioder  dår- 
ligt hvor  regnen  styrtede  ned  i  stride 
strømme.  Men  der  skal  mere  til  at  kue 
standhaftige  hellige,  de  ville  have  no- 
get ud  af  opholdet  og  stor  opfindsom- 
hed blev  lagt  for  dagen  for  at  finde 
muligheder  for  udfoldelse.  Selv  når 
regnen  styrtede  ned  kunne  man  se 
tennisspillere  i  fuld  gang  selvom  bold- 
en blev  hængende  i  alle  regnpytterne. 

®fei>". 


Stavspræsidenten  leder  nadvermødet 
på  familielejren. 

Men  der  blev,  når  sol  og  vejr  tillod  det, 
spillet  fodbold  med  gamle  og  unge,  så 
mange  gik  og  ømmede  sig  bagefter. 
De  gamle  spillede  som  i  ungdommens 
vår  og  lod  sig  ikke  slå  af  de  unge.  Det 
er  en  fortræffelig  måde  at  komme  hi- 
nanden nærmere  på,  både  bogstaveligt 
og  i  overført  betydning.  Hvem  ville 
ikke  gerne  score  hos  stavspræsidenten 
når  han  stod  på  mål? 

En  familielejr  er  masser  af  aktivite- 
ter for  store  og  små  og  megen  opfind- 
somhed bliver  lagt  for  dagen  men  alt- 
sammen tvangfrit.  Den  eneste  og 
måske  sværeste  at  overholde  er  på- 
budet om  at  være  ved  sit  telt  eller  sin 
campingvogn  når  klokken  er  22,  og 
trods  nogle  protester  blev  påbudet 
overholdt  fordi  vi  forstod  at  familier 
med  mindre  børn  har  behov  for  ro  på 
det  tidspunkt  -  og  det  havde  "vi  store" 
såmænd  også. 


A  ... 


Luftgyngen  var  flittigt  benyttet.  Morsom,  men  ikke  ufarlig. 


Stavspræsidenten  må  bide  i  græsset  -  men  angrebet  er  afværget. 


Et  meget  smukt  indslag  var  sønda- 
gens møder  der,  i  det  gode  vejr  det  var 
den  dag,  afholdtes  i  fri  luft.  Er  der 
noget  kønnere  end  en  flok  hellige  i 
søndagstøjet  forsamlet  i  smukke  om- 
givelser? Det  var  en  fryd  at  deltage  i 
søndagsmøderne,  hvadenten  det  var 
nadvermøde,  møde  for  kvinder  (mens 
brødrene  passede  børn  og  samtidig 
kiggede  på  Erik  Borups  bilnøgler  der 
var  låst  inde  på  bagsædet)  eller  præ- 
stedømmemøde.  Der  var  taler,  sang- 
kor og  insekter. 

Et  af  de  meget  morsomme  indslag 
var  Kong  Lycherns  besøg  for  at  hædre 
alle  der  havde  været  med  på  familielejr 
5  gange.  "Kongen"  kom  meget  pom- 
pøst op  af  søens  klare  vand,  iklædt 
lyngkviste,  badebukser  og  gummistøv- 
ler. Jubilarerne  blev  underkastet  en 
række  "ildprøver"  og  det  blev  meget 
komisk  udført  af  deltagerne  mens 
Kongen  bevarede  fatningen  under  det 
hele  -  lige  til  han  igen  forsvandt  i  bøl- 
gerne i  den  kølige  aften.  Godt  gjort 
Michael  Kofod. 

Familielejr?  det  er  bare  skønt. 

jl 


og  Hjemismanden  havde  stor  søgning. 


Kong  Lychern  ankommer. 


guldgraverne"  på  arbejde. 

